TASEKLA (SIWEL) — IjeYlalen n tudert, d ammud amenzu n yisefra n tmedyazt taqbaylit Katia Touat, i d-yeffeYen deg ayyur-agi n meYres Yer tezṛigin Ʃeccab (achab) deg tizi wezzu, iwemi tga tazwert Nasira Ʃebrus. Ammud yella deg tfaska n tmedyazt n udrar n fad deg tYiwant n ayt smaɛel, yenza s ubuddu.
Tameddurt n tmedyazt :
Katia Touat tlul ass n 11 deg unbir aseggas n 1988 deg taddart Ibekkaren n Buzgan (at wizgan) deg ugezdu n tizi wezzu, tamurt n yiqbayliyen. Timɣur-d, tedder ar assa deg taddart « Taẓrut ». Tedda deg umecwar n tɣuri armi d-tewwi agerdas Master 2 deg taɣult n génie civil aseggas n 2014. Si temẓi-s i tettaru tamedyazt. Idegger-itt ɣer sdat usebɣes n twacult d medden, ladɣa wid i s-yeslan, ama di tedwilin n rradyu, ama di tfaskiwin n tmedyazt ideg tettekka.
Arrazen tewwi :
-Arraz wis 3 deg temzizzelt n tmedyazt Matoub Lounes deg Tewrirt Musa/Tizi Wezzu, 2011.
– Arraz n tebɣest deg temlilit n tmedyazt n Weqbu/Bgayet, 2011.
-Arraz wis sin deg tfaska taɣelnawt n tmedyazt tamaziɣt « Adrar n Fad », deg At Smaɛel/ Bgayet, 2012.
-Arraz n tmedyazt n tlawin di temlilit n tmedyazt n Weqbu/Bgayet, 2014.
-Arraz amezwaru (Prix Mouloud Mammeri) di tfaska taɣelnawt n tmedyazt tamaziɣt « Adrar n Fad », deg At Smaɛel/ Bgayet, 2015.
Tanemmirt i umaru, Ḥusin Luni, Yef yisallen i d-yefka. Afud igerrzn i wid d tid yečča wulawen-nsen (t) Yef tnekkit d yidles-nsen (t), ansuf s wayen yelhan i lebni n yimal n teqbaylit
Muhubi Akli
SIWEL 311240 Mar 17
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn luo_Latn